OzLabs/hebrew-wiki-articles huggingface dataset:
בטחה

בִּטְחָה הוא מושב בצפון הנגב, ליד אופקים, במועצה אזורית מרחבים. המושב הוקם בשנת 1950 כמעברה בשם "הק"מ ה-107", בשל המרחק מירושלים. המושב הוקם על הריסות המעברה על ידי עולים מתימן.

התושבים הגיעו למושב ממחוז שרעב בתימן. משם הגיעו למחנה עין שמר. שם היישוב נלקח מנבואת ישעיהו והוא הוצע על ידי זאב וילנאי. אחד ממייסדי המושב היה יחיאל אפרים יצחק ששימש מזכיר פנים ומזכיר חוץ. במבט אווירי צורת המושב גביע.

==קישורים חיצוניים==

* 
* [https://www.merchavim.org.il/בטחה/ בטחה] באתר המועצה האזורית מרחבים.
* 

==הערות שוליים==

מכתב של מנחם שוכר סאלם, ראש ועד בטחה, לוועדת השמות הממשלתית

קטגוריה:יישובים שהוקמו ב-1950
קטגוריה:מושבי תנועת המושבים
קטגוריה:הנגב: יישובים
תלמי ביל"ו

תַּלְמֵי בִּיל"וּ הוא מושב בצפון הנגב ליד העיר נתיבות והוא חלק ממועצה אזורית מרחבים. היישוב הוקם בשנת 1953 במסגרת הקמת מושבי השבלים בקו שובל והוא כונה באופן זמני שובל 8. שמו הקבוע מציין 70 שנה (בשנת הקמת היישוב) לעליית חברי ביל"ו לארץ ישראל. המושב הוקם על ידי עולים מרומניה ואיראן, אך יוצאי רומניה עזבו את המקום, והעדה העיקרית ביישוב היא יוצאי כורדיסטן. ביישוב יש גם יוצאי איראן, יוצאי בולגריה ומעט יוצאי טורקיה.

רוב חברי המושב מתפרנסים מחקלאות. בין הגידולים: מטעי פרי – משמש, תפוחים, תפוזים ולימונים, ירקות בחממות: עגבניות, פלפל, גמבה וחסה. כמו כן מגדלים במושב תבלינים ופרחים. 
חברי המושב מתפרנסים גם מתיירות (השכרת צימרים).

== גלריית תמונות ==
<gallery>
תמונה:Talmei Bilu public building.jpg|מבנה ציבור
תמונה:Talmei Bilu Synagoge.jpg|בית הכנסת
תמונה:Talmei Bilu Street.jpg|רחוב במושב
תמונה:Talmei Bilu guest rooms.jpg|רחוב במושב
</gallery>
==קישורים חיצוניים==

*
*[http://www.merchavim.org.il/cgi-webaxy/item?45 תלמי ביל"ו] באתר המועצה האזורית מרחבים

==הערות שוליים==

קטגוריה:יישובים שהוקמו ב-1953
קטגוריה:מושבים
ויילד צ'רי

ויילד צ'רי (באנגלית: Wild Cherry) היא להקת רוק אמריקאית בשנות השבעים שהצליחה מאוד עם שיר הדיסקו "Play That Funky Music" בשנת 1976.

רוב פאראסי (Rob Parassi) הקים את הלהקה ב-1970 בסטובנוויל (Steubenville), אוהיו, ארצות הברית. שם הלהקה נלקח מתרופה לשיעול. הם נגנו בפיטסבורג, פנסילבניה עד שהשיגו חוזה הקלטות. כעבור זמן מה ללא אלבומים, התפרקה הלהקה ופאראסי פנה לנהל סטקייה.

מאוחר יותר, פאראסי יסד מחדש את הלהקה עם נגנים אחרים: מרק אוסק (Mark Ausec) - קלידים, בריאן באסט (Bryan Bassett) - גיטרה, אלן וונץ (Allen Wentz) - בס ורונלד בייטל (Ronald Beitle) - תופים.

הלהקה נגנה בתקופת הדיסקו והמעריצים ביקשו ממנה "לנגן את המוזיקה הפאנקית הזאת" (play that funky music). פאראסי שהושרה מכך, כתב על זה שיר דיסקו והלהקה נכנסה לאולפן הקלטות. אדם בסטודיו ששמע אותם, הביא את הלהקה לתשומת הלב של הקלטות אפוס (Epic Records).

השיר היה להיט ענק שיצא ב-1976 וכבש את המקום הראשון במצעדי הפופ. מגזין בילבורד הכריז על הלהקה כלהקת הפופ הטובה ביותר של השנה. הלהקה קיבלה את פרס המוזיקה האמריקאית (AMA) לסינגל הטוב של השנה, וכמו כן שתי מועמדויות פרס גראמי.

הצלחת הלהקה נפסקה שנת 1977 עם צאת אלבומם "פאנק אלקטרי" (Electric Funk), שלא היו בו להיטים. כמו כן אלבומיהם הבאים: מ-1978 - "אני אוהב את המוזיקה שלי" (I Love My Music) ומ-1979 - "רק הפרוע שורד, אל תשתהו יותר מדי" (Only the Wild Survive and Don't Wait Too Long) והלהקה התפרקה.
להיטם היחיד ממשיך להיות להיט במועדוני ריקודים עד ימינו.

==חברי ההרכב==
* רוב פאראסי (Rob Parassi) - סולן וגיטרה
* מרק אוסק (Mark Ausec) - קלידים
* בריאן באסט (Bryan Bassett) - גיטרה
* אלן וונץ (Allen Wentz) - גיטרה בס
* רונלד בייטל (Ronald Beitle) - תופים.

==קישורים חיצוניים==

קטגוריה:להקות רוק אמריקאיות
קטגוריה:להקות שהוקמו בשנת 1970
אימפריית השמש

אימפריית השמש (באנגלית: Empire of the Sun) הוא סרט קולנוע משנת 1987 בבימויו של סטיבן ספילברג ובכיכובם של ג'ון מלקוביץ' וכריסטיאן בייל. סרט זה מבוסס על ספר באותו השם של ג'יימס גראהם באלארד, שיצא לאור בשנת 1984. הסרט זכה לתשואות המבקרים, היה מועמד לשישה פרסי אוסקר, וזכה בשלושה פרסי באפט"א (בקטגוריות טכניות).

==תקציר העלילה==
הסרט עוקב אחר סיפורו של ילד בריטי צעיר (כריסטיאן בייל) ושמו ג'ים גרהאם (כשם מחבר הספר), שגדל בשאנגחאי עם הוריו. בזמן שהיפנים כובשים את העיר הוא מופרד מהוריו, ומגיע לבדו למחנה שבויים יפני. הוא מתחבר שם עם שבוי אמריקאי כריזמטי ושמו בייסי (ג'ון מלקוביץ'), ההופך אותו ליד ימינו.

==הפקה==
אולפני האחים וורנר רכשו את הזכויות ליצירת הסרט, ובתחילה דייוויד לין נבחר לביים את הסרט וסטיבן ספילברג להפיק. לין החליט לפרוש מתפקידו כבמאי ולתת אותו לספילברג שהצהיר ״מהרגע הראשון שקראתי את הרומן רציתי לביים את הסרט״.

הסרט צולם בבריטניה, ספרד ובסין, והיה לסרט ההוליוודי הראשון אשר צולם בסין. בצילומי הסרט השתתפו למעלה מ-5,000 ניצבים מקומיים, חלקם חיו בתקופת המאורעות האמיתיים. ספילברג ניסה לחקות את שנות ה-40 בצורה מדויקת, בעיקר בעזרת כלי הרכב והמטוסים בסרט.

==הפצה וביקורות==
זהו סרט הדרמה הראשון של ספילברג, ועל כן גם ההכנסות של הסרט נמוכות בהרבה משוברי הקופות שביים לפני כן.

סופר הרומן המקורי, ג'יימס גראהם באלארד, התלהב מהתוצאה הסופית. הביקורות היללו את משחקו של כריסטיאן בייל הצעיר. באתר ״rotten tomatoes" קיבל הסרט ציון של 71% על סמך 47 ביקורות.

== פרסים והוקרה==
הסרט זכה בפרס הסרט הטוב ביותר והבמאי מאגודת המבקרים הלאומית , וכריסטיאן בייל קיבל ציון לשבח על המשחק שלו, הפרס הראשון המוענק לשחקן צעיר.

בטקס ה-60 של פרס אוסקר הסרט היה מועמד ל-6 פרסי אוסקר בתחום הצילום, בימוי אומנותי, עריכה, פסקול, עיצוב התלבושות הטוב ביותר ומיקס הסאונד הטוב ביותר אולם לא זכה באף פרס.

בין הפרסים והמועמדויות, היה גם מועמד לסרט הטוב ביותר בפרסי גלובוס הזהב, אולם לא זכה.

==שחקנים==
*ג'ים (ג'יימס) גרהאם – כריסטיאן בייל
*בייסי – ג'ון מלקוביץ'
*גברת ויקטור – מירנדה ריצ'רדסון
*דוקטור רולינס – נייג'ל הייברס
*פרנק דמרסט – ג'ו פנטוליאנו
*מאקסטון – לסלי פיליפס
*סמ"ר נאגוט'ה – Masatô Ibu
*אמא של ג'ים – אמילי ריצ'רד
*אבא של ג'ים – רופרט פרייזר
*מר ויקטור – פיטר גל
*דנטי – בן סטילר
*כהן – ראלף סיימור
*מר לוקווד – רוברט סטיבנס

==קישורים חיצוניים==

* 

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:סרטי 1987

קטגוריה:סרטי דרמה אמריקאיים
קטגוריה:סרטים מבוססי ספרים
קטגוריה:סרטי סטיבן ספילברג
קטגוריה:שבי במלחמת העולם השנייה: סרטים
קטגוריה:סרטי האחים וורנר
חמשת המונומנטים

חמשת המונומנטים הם חמשת מרוצי האופניים החד יומיים הנחשבים כיוקרתיים ביותר בעונת מרוצי אופני הכביש.

מרוצים חד-יומיים רבים נחשבים כ"קלאסיים" בזכות ההיסטוריה הארוכה שלהם ובזכות תווי הדרך שמנסה לשמור גם הוא על מסורתיות, אך עם התפתחות ושינויים קטנים במסלול לאורך השנים. אורך המסלול של רוב המרוצים הקלאסיים הוא כ-200 קילומטרים. חמשת המונומנטים הם המרוצים הקלאסיים הנחשבים ביותר. את מעמדם המיוחד קנו הודות למרחק הגדול יותר של המסלול, כ-250 קילומטר, להיסטוריה הוותיקה שלהם שמתחילה אצל כולם לפני מלחמת העולם הראשונה ובעיקר הודות לכוכבים הגדולים של עולם מרוצי האופניים שנאספים להתחרות בהם בכל שנה ובכך מגבירים עוד יותר את יוקרתם.

חמשת המרוצים הם:
* מילאנו–סן רמו – המונומנט הראשון של העונה, מתקיים לרוב במרץ ולכן מכונה "לה פרימאוורה" (האביב). אורך המרוץ הוא למעלה מ-290 קילומטרים ועם החלק הנייטרלי הוא אף עובר את ה-300, דבר שמציב את המרוץ כמרוץ החד יומי הארוך ביותר. מתאים בעיקר למאיצים או לפנצ'רים.

* רונדה ון פלנדרן – מתקיים באפריל בפלנדריה, בולט בקטעי המסלול המרוצפים הקצרים והתלולים שבמסלולו. 

* פריז–רובה – מתקיים בחודש אפריל בצפון מזרח צרפת, כמו הרונדה ון פלנדרן, גם המרוץ הזה בולט במקטעים המרוצפים שבו שמהווים חלק משמעותי מסך כל המסלול, המרוץ מסתיים עם שתי הקפות בוולודרום של העיר רובה. נחשב על ידי רבים כמרוץ החד יומי החשוב והפופולרי ביותר בשנה.

* לייז'–בסטון–לייז' – מתקיים בחודש אפריל בוואלוניה. מתאפיין בעליות וגבעות רבות באורך בינוני עם שיפועים חדים. נחשב למרוץ קלאסי לפנצ'רים. 

* ג'ירו די לומברדיה – המונומנט האחרון של העונה שבאופן מסורתי נחשב גם לאקורד הסיום של עונת אופניים, הוא מתקיים בסתיו, בחודש אוקטובר.

==קישורים חיצוניים==
*[https://howtheyplay.com/individual-sports/What-are-Cyclings-Monument-Races What Are Cycling's Monument Races?] 

קטגוריה:מרוצי אופניים
שדה צבי

שְׂדֵה צְבִי הוא יישוב חקלאי בצפון הנגב ליד העיר רהט, המהווה חלק ממועצה אזורית מרחבים. הוקם בשנת 1953, וכונה בתחילה "שובל 5". בהמשך ניתן לו שם הקבע, על שם צבי הירשפלד שעזר בהקמת החווה החקלאית רוחמה. היישוב הוקם על ידי עולים ממרוקו וקבוצת משפחות מירושלים, ואליהן הצטרפו עם הזמן, עוד תושבים. בספטמבר 1954 הגיעו למושב 13 משפחות, ישירות מהאנייה שהביאה אותם ממרוקו.

== גלריית תמונות ==
<gallery>
תמונה:Street in Moshav Sde Tzvi.jpg|רחוב במושב
תמונה:Ohel Yacob synagogue in Moshav Sde Tzvi.jpg|בית הכנסת אוהל יעקב
תמונה:New neighborhood in Moshav Sde Tzvi.jpg|שכונה חדשה במושב
File:Dutch farm in Sde Tzvi.jpg|החווה ההולנדית בשדה צבי
</gallery>

==קישורים חיצוניים==

*
*[https://web.archive.org/web/20120718050041/http://www.merchavim.org.il/he-Sett-SdeTsvi.aspx שדה צבי], באתר מועצה אזורית מרחבים

==הערות שוליים==

קטגוריה:יישובים שהוקמו ב-1953
קטגוריה:מושבים
קטגוריה:ישראל: יישובים הקרויים על שם אישים
קטגוריה:הנגב: יישובים
נווה זוהר

נְוֵה זוֹהַר הוא יישוב קהילתי חילוני לחופי ים המלח, השייך למועצה אזורית תמר, אשר מהווה את היישוב הנמוך בעולם והיישוב הרשמי הקטן ביותר בישראל.

היישוב שוכן מדרום לאזור המלונות של ים המלח שבעין בוקק, ופחות מקילומטר צפונית לו נמצא מלון לאונרדו קלאב (הדרומי שבמלונות ים המלח).

שמו של היישוב ניתן לו על שם נחל זוהר שנשפך אל ים המלח בקרבתו ועל שם מצד זוהר הסמוך אליו ממערב. מהיישוב נוף מזרחה אל עבר דרום מזרח ים המלח ואזור העיר המקראית צוער.

==היסטוריה==
היישוב תוכנן בשנות ה-60 של המאה ה-20 על ידי האדריכל שמואל מסטצ'קין, בוגר בית הספר באוהאוס בגרמניה, וקם בשנת 1964 כיישוב עובדים עבור עובדי מפעלי ים המלח. בסמוך לו הוקם מוזיאון בית היוצר, אף הוא בתכנונו של מסטצ'קין. בניין המועצה האזורית תמר נמצא ביישוב, ולצדו שוכן בית הספר היסודי האזורי תמר על שם יואב גבעתי.

בשנת 2019 החלה להיבנות שכונה חדשה ביישוב בת מעל 150 יחידות דיור מה שאמור לגרום ליישוב לאבד את תואר היישוב הקטן בישראל. 

בתי היישוב ב-2009
נווה זוהר
==מנחת נווה זוהר==
סמוך ליישוב הוקם מנחת אזרחי לתעופה קלה, הוא שימש להטסת עובדים למפעלי ים המלח. חברת ארקיע אף הפעילה לזמן מה טיסות סדירות למנחת משדה תימן בבאר שבע, באמצעות מטוס איילנדר בן תשעה מושבים.

בשנת 1989 חברה תעופה בשם "כנרי", הפעילה טיסות סדירות למנחת משדה דב עם מטוס טרילנדר בן 18 מושבים, בשיתוף בתי המלון שלחוף ים המלח.

המנחת הוצף בעקבות הגבהה של בריכות האידוי של מפעלי ים המלח ויצא משימוש בתחילת העשור הראשון של המאה ה-21.

==ראו גם==
* נחל זוהר
* מצד זוהר

==קישורים חיצוניים==

* 
* 
* 
* 

==הערות שוליים==

קטגוריה:ישראל: יישובים קהילתיים
קטגוריה:יישובים באזור ים המלח
קטגוריה:מועצה אזורית תמר
קטגוריה:יישובים במחוז הדרום
קטגוריה:יישובים שהוקמו ב-1964
*
ספיר (יישוב)

סַפִּיר הוא יישוב קהילתי בערבה בתחום השיפוט של מועצה אזורית הערבה התיכונה. היישוב הוקם בשנת 1979, והוא קרוי על שמו של פנחס ספיר, שר האוצר השלישי של מדינת ישראל<ref></ref>.

== היסטוריה ==
היישוב, שתוכנן על ידי האדריכל גרשון צפור, נוסד במקור כדי לספק מגורים לעובדי המועצה האזורית הערבה התיכונה, אולם במהלך הזמן השתנה אופיו של היישוב. נכון לשנת 2006 הוא מאוכלס בעיקר על ידי בעלי מקצועות חופשיים, בניגוד לשאר יישובי הערבה העוסקים לרוב בחקלאות.

בסמוך ליישוב נמצאים משרדי המועצה האזורית הערבה התיכונה ובית הספר האזורי "שיטים".

בעת הקמת היישוב התגלו במקום מי תהום. כדי למנוע את חלחולם ליסודות המבנים נחפר מחוץ ליישוב אגם מלאכותי שהמים נוקזו אליו, וסביבו פותח "פארק ספיר" הכולל חורשה ופינות מנוחה, בתכנון אדריכל הנוף שלמה אהרונסון.

היישוב מאוכלס במשפחות חילוניות ודתיות גם יחד. סגנון החיים ביישוב הוא כפרי.

==קישורים חיצוניים==

*
*[https://web.archive.org/web/20120515064000/http://www.arava.co.il/cgi-webaxy/item?142 ספיר] באתר המועצה האזורית ערבה תיכונה
* [http://www.meidafon-eilat.co.il/ישוב-קהילתי-ספיר-ערבה-תיכונה/ יישוב קהילתי ספיר] באתר מידעפון אילת
*מיכאל יעקובסון: [https://michaelarch.wordpress.com/2018/08/25/סיבוב-באולם-הספורט-במרכז-ספיר-בערבה/ סיבוב באולם הספורט במרכז ספיר בערבה], באתר 'חלון אחורי', 25 באוגוסט 2018
* 
* 
* 

==הערות שוליים==

קטגוריה:ישראל: יישובים קהילתיים
קטגוריה:מבנים ואתרים שתכנן גרשון צפור
קטגוריה:ישראל: יישובים הקרויים על שם אישים
קטגוריה:יישובים שהוקמו ב-1979
קטגוריה:הערבה: יישובים
קטגוריה:מועצה אזורית הערבה התיכונה
קטגוריה:שביל ישראל
עיר אובות

עיר אובות (עִיר אֹבֹת) הוא יישוב קהילתי בצפון הערבה ודרומית לים המלח. המקום מכונה גם "עין חצבה החדשה", והוא נחשב ליישוב הישראלי בעל המספר הקטן ביותר של תושבים: שמונה בלבד.

==היסטוריה==
המקום החל את דרכו בשנת 1967 כמעין קיבוץ של יהודים שעלו ממיאמי שבארצות הברית, ובראשם שמחה פרלמוטר. בשנותיו הראשונות התקיים במקום אורח חיים דתי, במקביל לאמונתם בישו. בהמשך התקרבו פרלמוטר והקיבוץ לרוחה של העדה החרדית בירושלים, אולם הבד"צ של גוף זה עצמו הכריז בשנת 1983 כי פרלמוטר הוא מיסיונר. מעט קודם, בשנת 1982 עזבו רוב חברי הקיבוץ את המקום, כולל אחת מנשותיו של פרלמוטר.

ב, מתגוררת במקום רק שלוש משפחות, עופר ושיר בן-חיים, המתגוררים במקום עם ששת ילדיהם, משפחת טורנר, ואברהם אייזנר. ביוני 2018 אושרה בנייה של 250 יחידות דיור במקום והפיכתו ליישוב קהילתי-תיירותי.

ביישוב קיים אתר החפירות הארכאולוגי מצד חצבה, שבו התגלו שרידים מימי שלמה המלך, הנבטים, האדומים והרומאים. ליד עיר אובות נמצאת חוות התנינאים קרוקולוקו.

==קישורים חיצוניים==

* 
* 

==הערות שוליים==

*
קטגוריה:הערבה
קטגוריה:יישובים במחוז הדרום
קטגוריה:מועצה אזורית הערבה התיכונה
קטגוריה:ישראל: יישובים
קטגוריה:ישראל: חוות שוממות
קטגוריה:חוות
קטגוריה:יישובים שהוקמו ב-1967
קטגוריה:הערבה: יישובים
טור ריניווי

טור ריניווי (בהולנדית, צרפתית ואנגלית: Renewi Tour) הוא מרוץ אופני כביש רב שלבי השייך לסבב המרוצים UCI World Tour. בעבר נקרא גם בשמות: "אנקו טור", "בינקבנק טור" ו"בנלוקס טור". המרוץ מאורגן על ידי מדינות בנלוקס: בלגיה, הולנד ולוקסמבורג, ונערך בהן. עד 2016 הייתה חברת האנרגיה ההולנדית Eneco המממנת הראשית של המרוץ והוא נקרא אנקו טור (Eneco Tour). החל ב-2017 המממנת הראשית של המרוץ היא חברת ברוקראז' הולנדית להשקעות באמצעות המרשתת בשם Binck Bank. עד שנת 2021 נקרא המרוץ "בינקבנק טור", בשנה הזו הפסיקה חברת בינקבנק לשמש כספונסרית הראשית של המרוץ, והוא עבר להיקרא "טור בנלוקס". בשנת 2022 המרוץ בוטל ונדחה לשנת 2023 וזאת, לטענת המארגנים, כתוצאה מאילוצים וצפיפות בלוח מרוצי האופניים.

ב-2023 הפך תאגיד המיחזור "Renewi" למממן הראשי של המרוץ והוא נקרא בשמו.

המרוץ הראשון התקיים בין ה-3 באוגוסט ל-10 באוגוסט 2005. קדמו לו הטור של הולנד, הטור של לוקסמבורג והטור של בלגיה, והוא מהווה איחוד של שלושתם. החלטה זו הביאה לגידול במספר המשתתפים, מ-120 ל-184, לגידול בסיקור התקשורתי ולגידול של 150% בתקציב.
למרות זאת, ממשיכים להתקיים גם "הטור של בלגיה" (בסוף חודש מאי) ו"הטור של לוקסמבורג" (בתחילת חודש יוני).

בשנותיו הראשונות נמתחה ביקורת על המרוץ, על כך שהקטעים המישוריים שמרכיבים את עיקרו מסתיימים בדרך כלל במאוצים רבי-משתתפים ומביאים לחד-גוניות. ב-2012 שילבו המארגנים מסלול מקוצר של המרוץ הקלאסי רונדה ון פלנדרן כקטע באנקו טור. ב-2013 הוסיפו המארגנים גם קטע מקוצר של המרוץ הקלאסי לייז'–בסטון–לייז' כקטע במרוץ. בהמשך לביקורות החיוביות על מתכונתו החדשה של המרוץ, נוסף ב-2014 קטע שכלל מסלול מקוצר של המרוץ הקלאסי אמסטל גולד. עם זאת, המרוץ עדיין (נכון ל-2017) כולל שבעה קטעים בלבד והקטעים ה"קלאסיים" החליפו קטעים רגילים שנכללו קודם לכן במסלול המרוץ. מתכונתו החדשה של המרוץ הביאה לו יוקרה והפכה אותו ליעד מבוקש לחלק מהרוכבים המתמחים במרוצים הקלאסיים החד-יומיים.

==רשימת המנצחים בשנים האחרונות==
*2005 - בובי ג'וליץ'
*2006 - סטפן שומכר
*2007 - חוזה איוון גוטיירז
*2008 - חוזה איוון גוטיירז
*2009 - אדוואלד בואסון האגן
*2010 - טוני מרטין
*2011 - אדוואלד בואסון האגן
*2012 - לארס בום
*2013 - זדנק שטיבר
*2014 - טים וולנס
*2015 - טים וולנס
*2016 - ניקי טרפסטרה
*2017 - טום דימולן
*2018 - מאטיי מוחוריץ'
*2019 - לורנס דה פלוס
*2020 - מת'יו ואן דר פול
*2021 - סוני קולברלי
*2023 - טים וולנס

==קישורים חיצוניים==

* 
* [http://www.enecotour.nl/ האתר הרשמי של אנקו טור (עד 2016)]
* [http://www.sport.be/binckbanktour/2018/nl/ האתר הרשמי של בינקבנק טור (2018)]

==הערות שוליים==

קטגוריה:הולנד: מרוצי אופניים
קטגוריה:לוקסמבורג: ספורט
קטגוריה:בלגיה: מרוצי אופניים
צינובר

צינובר (Cinnabar) הוא צורת המינרל של סולפיד הכספית. צבעו אדמדם, ונוסחתו HgS והוא המקור העיקרי לכספית.

צינובר נמצא בדרך כלל בטבע בצורת גושים חזקים מחוספסים, וצבעו משתנה מאדום בהיר לאדום-חום. הוא מופיע בסלעים וולקניים, בעיקר ליד מרקזיט, פיריט ואנטימון גופרתי (Sb<sub>2</sub>O<sub>3</sub>). מדי פעם צינובר מופיע כגביש בעל ברק מתכתי. בין גבישי צינובר וקוורץ דמיון יוצא דופן בסימטריה ובמאפיינים אופטיים (מערך קריסטלוגרפי טריגונלי וצורת הגביש הקסגונלית). קשיחותו של צינובר נעה בין 2–2.5 בסולם מוס, ומסיסותו היא
10<sup dir=ltr>-6</sup> גרם ל-100 מ"ל מים.

בחימום ל־250 מעלות צלזיוס הצינובר נהיה חום, ובטמפרטורות גבוהות יותר הוא נהיה שחור. עם ירידת הטמפרטורה הוא חוזר לצבעו המקורי (אדום בהיר עד כהה). צינובר אינו מושפע מחומצות כמו חומצה חנקתית (HNO<sub>3</sub>) או חומצה הידרוכלורית (HCl) בטמפרטורות נמוכות.

== שימושים ==
צינובר נכרה על ידי האימפריה הרומית כמקור לכספית, וכמה מן המכרות שכרו הרומאים משמשים גם כיום כמקור לצינובר.
המרבץ החשוב ביותר של צינובר הוא באלמדן בספרד, שם הוא נכרה כבר למעלה מ־2,000 שנים. מרבצים נוספים נמצאים בקליפורניה, סלובניה, איטליה, סרביה, פרו, טקסס וסין.

פרט לשימוש כמקור כספית חשוב, לצינובר שימושים אחרים:
* צביעת פלסטיק.
* ייצור שעוות חותם.
* ייצור ניירות צבעוניים באיכות גבוהה.
* ייצור הפיגמנט האדום ורמיליון (משמש למשל כפיגמנט בחלק מתרכובות הדיו לקעקועים).

==קישורים חיצוניים==

* 

קטגוריה:מינרלים סולפידיים
קטגוריה:מינרלים
קטגוריה:כספית: תרכובות
קטגוריה:גופרית: תרכובות
ברוש (מושב)

בְּרוֹשׁ הוא מושב בנגב הצפוני-מערבי, מדרום מזרח לנתיבות, ומצפון מזרח לאופקים כחלק מהמועצה האזורית בני שמעון.

== היסטוריה ==
המושב שייך לשלושת מושבי "יחדיו" אשר הוקמו בסמיכות זה לזה, כחלק ממועצה אזורית בני שמעון על ידי תנועת המושבים.

שם המושב הוא מן התנ"ך, בספר ישעיהו, מ"א 19: "אָשִׂים בָּעֲרָבָה, בְּרוֹשׁ תִּדְהָר וּתְאַשּׁוּר--יַחְדָּו." היישוב הוקם בשנת 1953 ומרבית תושביו הם יוצאי מרוקו.

מרבית תושבי המושב עוסקים בחקלאות - בגידול תפוחי אדמה, תרנגולי הודו, תרנגולות וכו' וחלקם עובדים מחוץ למושב.

במושב מרכז המשותף לשלושת מושבי 'יחדיו', ובו פועלים בין היתר: מועדון קשישים, מועדוניות, ספרייה, מרפאות, מוסדות רווחה, בריכת שחייה, מגרש כדורגל ובית ספר לכדורגל. במושב בית כנסת ומקווה, מגרש משחקים וגן ילדים. ילדי המושב לומדים בבית הספר היסודי "ניצני הנגב" בבית קמה ובחטיבת הביניים "מבואות הנגב" בקיבוץ שובל.
בעבר פעל ביישוב בית ספר של רשת אוהלי יוסף יצחק. 

ליד המושב נבנו דירי המפציצים הבריטיים.

רבה של המושב הוא הרב צוריאל שושן.

== קישורים חיצוניים ==

* [https://or1.org.il/settlments/ברוש/ מושב ברוש], במרכז המידע להתיישבות בנגב של תנועת אור
* 

==הערות שוליים==

קטגוריה:יישובים שהוקמו ב-1953
קטגוריה:מושבי תנועת המושבים
קטגוריה:מושבים
קטגוריה:ברוש בתרבות
קטגוריה:הנגב: יישובים
דביר (קיבוץ)

מכתב ועדת השמות הממשלתית למזכירות [[הקיבוץ הארצי בדבר שם הקיבוץ. 30 באוקטובר 1951]]
דְּבִיר הוא קיבוץ השוכן באזור הגבול בין דרום השפלה לצפון הנגב, בסמוך ליער להב, מצפון לבאר שבע וממזרח לרהט. הקיבוץ משתייך למועצה אזורית בני שמעון ולקיבוץ הארצי.

==היסטוריה==
הקיבוץ דביר הוקם ב-13 בספטמבר 1951 על ידי עולים מהונגריה מתנועת השומר הצעיר ושמו כשם העיר העתיקה ששכנה באזור. הקיבוץ נמצא בסמוך לתל בית מירסים, אשר זוהה כדביר המקראית על ידי ויליאם פוקסוול אולברייט ב-1924 ועל כן נקרא על שמו. אולם מכיוון שזיהוי זה מוטל בספק וסביר שהוא שגוי החליטה ועדת השמות הממשלתית לקרוא לקיבוץ, עם עלייתו על הקרקע, "דבירה", לאמור "בדרך לדביר" (בדומה לשם היישוב אפרתה). אך תושבי המקום והציבור נוקטים בדרך-כלל בשם הבלתי-רשמי דביר והיו מקרים בהם חברי הקיבוץ מחקו את האות "ה" מעל שלט הדרכים של מע"צ המורה לכניסה לקיבוץ. ב-22 ביוני 2022 ועדת השמות הממשלתית התכנסה ואחרי התנגדות ארוכת שנים, אישרה פה אחד את בקשת הקיבוץ לשינוי שמו הרשמי מ"דבירה" ל"דביר"<ref></ref>.

בתחילת דרכו שכנו תושבי הקיבוץ באוהלים והביאו מים למקום בעגלה רתומה לסוס, מקיבוץ שובל. עם השנים התפתח הקיבוץ והצטרפו אליו עולים מדרום אמריקה ותושבים מישראל. החל מ-2009 נבנתה בצמוד לקיבוץ הרחבה קהילתית בכמה שלבים, המיועדת לתושבים אשר אינם חברי קיבוץ, אך שותפים בכל שירותי היישוב ביחד עם חברי הקיבוץ. ילדי חברי הקיבוץ ותושבי הקיבוץ פעילים יחד בקן השומר הצעיר בקיבוץ, בו מתחנכים כ-120 חניכים ומדריכים.

בסמוך לקיבוץ עובר שביל ישראל.

==ענפים==
* מפעל פלסטיקה "דולב" (בשיתוף עם קיבוץ להב)
* "תבליני הנגב" (ייצור וייצוא פפריקה)
* רפת חלב גדולה
* לולים לגידול עופות פטם

===בעבר===
* "דביר מוצרי תוכנה" - מפתחת מעבד תמלילים QText

==גלריה==
<gallery>
קובץ:Dvir 2 2011.jpg|חדר האוכל
קובץ:Dolav Plastic Plant.jpg|מפעל הפלסטיק "דולב"
קובץ:Dvira ambar 1.jpg|מתחם רכבתי של מפעל אמבר - דבירה
</gallery>

==קישורים חיצוניים==

* 
* 
* [https://web.archive.org/web/20110425233655/http://www.dvira.org.il/ אתר האינטרנט] של הקיבוץ
* 
* מיכאל יעקובסון: [https://michaelarch.wordpress.com/2023/03/15/%d7%a1%d7%99%d7%91%d7%95%d7%91-%d7%91%d7%97%d7%93%d7%a8-%d7%94%d7%90%d7%95%d7%9b%d7%9c-%d7%91%d7%a7%d7%99%d7%91%d7%95%d7%a5-%d7%93%d7%91%d7%99%d7%a8/ סיבוב בחדר האוכל בקיבוץ דביר], באתר 'חלון אחורי', 15 במרץ 2023

== הערות שוליים ==

קטגוריה:קיבוצים
קטגוריה:קיבוצי הקיבוץ הארצי
קטגוריה:יישובים שהוקמו ב-1951
קטגוריה:קיבוצים במחוז הדרום
קטגוריה:הנגב: יישובים
קטגוריה:שביל ישראל
אקסודוס (להקה)

אקסודוס (באנגלית: Exodus) היא להקת ת'ראש מטאל אמריקנית מקליפורניה. אקסודוס היא אחת מלהקות הת'ראש העיקריות שיצאה מאזור סן פרנסיסקו או "ת'ראש אזור המפרץ". הלהקה הוקמה בשנת 1980, ואחרי חמישה אלבומים התפרקה, בשנת 1992. בשנת 1996 התאחדה מחדש לתקופה קצרה, בה הספיקה להקליט אלבום הופעה חיה אחד לפני שהתפרקה בשנית. הלהקה התאחדה שוב בשנת 2001 והיא פעילה כיום, אלבומה האחרון יצא בשנת 2008 (Let There be Blood).

==היסטוריה==
אקסודוס הוקמה בשנת 1980 על ידי טום האנטינג, קירק האמט וגארי הולט, לאחר זמן מה צורף גם הסולן פול באלוף והבסיסט ג'ף אנדרוס, וכך קם ההרכב הראשון של אקסודוס, הרכב זה הוציא לאור את הדמו הראשון של אקסודוס בשנת 1982.

בשנת 1983, עזב הגיטריסט קירק האמט את הלהקה לטובת מטאליקה, אותו החליף ריק הונלוט, בנוסף הוחלף גם הבסיסט ג'ף אנדרוס ברוב מקילופ, הרכב זה הוציא בשנת 1985 את אלבומם הראשון של אקסודוס, Bonded by Blood, האלבום נחשב למוערך מאוד ולמשפיע על ז'אנר הת'ראש מטאל ועל הת'ראש מטאל המקומי בפרט.

בשנת 1987 עזב הסולן פול באלוף וסטיב סוזה תפס את מקומו, הרכב זה נשאר יציב יחסית והוציא את שלושת האלבומים הבאים של אקסודוס- Pleasures of the Flesh ב-1987, Fabulous Disaster ב-1989 ואת Impact is Imminent בשנת 1990, אך למרות זאת הלהקה לא זכתה להצלחה יחסית ללהקות ת'ראש אחרות מהאזור כדוגמת מגהדת', מטאליקה או סלייר, ובשנת 1991 הוציאו את האלבום לייב הראשון שלהם-Good Friendly Violent Fun ולאחר שחרורו יצאה הלהקה לסיבוב הופעות שנמשך שנה שלמה, ולאחר כשנה הוציאה אלבום נוסף Force of Habit, אלבום זה לא זכה להערכה רבה ונחשב למיתון מסוים של סגנון הת'ראש/ספיד מטאל שלהם. 
בשנת 1992 התפרקה הלהקה עקב לחץ ובעיות אישיות.

בשנת 1996 התאחדה הלהקה עם הסולן לשעבר שלהם פול באלוף ויצאה לסיבוב הופעות באירופה וצפון אמריקה ובשנת 1997 הוציאה עוד אלבום לייב- Another Lesson in Violence אך בשנת 1998 התפרקה הלהקה עוד פעם.

בשנת 2001 התאחדה הלהקה פעם נוספת להופעה במופע הצדקה הענק "Thrash Of The Titans" ואף הופצו שמועות לגבי חזרה מלאה לפעילות והקלטת אלבום נוסף, אך אלו דעכו כאשר נפטר הסולן פול באלוף.
הסולן לשעבר סטיב סוזה צורף לסיום המחויבויות של הלהקה ונראה היה כי אקסודוס עומדת להתפרק עוד פעם, אך גרי הולט התעקש כי הלהקה תוציא אלבום נוסף ובשנת 2004 הוציאה הלהקה את האלבום Tempo of the Damned .

בשנת 2005 הלהקה עברה שינוי משמעותי כאשר את הלהקה עזבו ריק הונלוט, טום האנטינג וסטיב סוזה אך הם הוחלפו על ידי לי אלטוס, פול בוסטאף וסטיב סקוויל (בהתאמה), סטיב סקוויל הוחלף לאחר מכן על ידי רוב דיוקס, הרכב זה הוציא את האלבום האחרון של אקסודוס בשנת 2005- Shovel Headed Kill Machine

==חברי ההרכב==
* סטיב סוזה (שירה)
* גרי הולט (גיטרה)
* לי אלטוס (גיטרה)
* ג'ק גיבסון (בס)
* טום הנטינג (תופים)

===חברי עבר===
* פול באלוף (שירה)
* ריק הונולט (גיטרה)
* קירק האמט (גיטרה)
* רוב מקילופ (בס)
* מייק בטלר (בס)
* ג'ון טמפסטה (תופים)
* פול בוסטאף (תופים)
* רוב דיוקס (שירה)

==אלבומים==
* 1985 Bonded by Blood
* 1987 Pleasures Of The Flesh 
* 1989 Fabulous Disaster 
* 1990 Impact Is Imminent 
* 1992 Force Of Habit 
* 2004 Tempo Of The Damned 
* 2005 Shovel Headed Kill Machine 
* 2007 The Atrocity Exhibition... Exhibit A
* 2010 Exhibit B: The Human Condition
* 2014 Blood In, Blood Out
* 2021 Persona Non Grata

==קישורים חיצוניים==

* 

קטגוריה:להקות רוק אמריקאיות
קטגוריה:להקות ת'ראש מטאל
קטגוריה:להקות שהוקמו בשנת 1979
זנון מכתיון

זנון מכתיון (ביוונית: Ζήνων ὁ Κιτιεύς, נולד ב-333 לפנה"ס, מת ב-264 לפנה"ס) היה פילוסוף פיניקי־יווני, מייסד האסכולה הסטואית בפילוסופיה היוונית.

==ביוגרפיה==
זנון נולד ב־333 לפנה"ס בעיר כתיון שבקפריסין, שהתיישבו בה פיניקים רבים. זנון היה ממוצא מעורב פיניקי ויווני. אביו של זנון, מנסס,<ref>השם ידוע כצורה יוונית לשם הפיניקי "מנחם", כפי שמופיע למשל בכתובת מנחם מתמש/טמסוס. ראו </ref> היה סוחר עשיר, וזנון הלך בדרכו ועסק במסחר עד שספינתו התנפצה לחופי אזור אטיקה שבמזרח יוון. הוא הגיע לאתונה חסר כל ב־314 לפנה"ס, ושם פגש את הפילוסוף קראטס מן האסכולה של הציניקנים. זנון למד בבית ספרו של קראטס באתונה, התאהב בפילוסופיה ואמר: "עשיתי מסע מוצלח כאשר ספינתי נטרפה בים". 

זנון נתפס לדרך חייהם הפשוטה והנוקשה של הציניקנים. בספרו "הרפובליקה" הטיף לחיי שיתוף, ללא אמצעי תשלום, ללא רכוש, ללא נישואין, דת וחוקים. משהבין כי מרשם זה אינו מתאים לרובם של בני אדם, הוא עזב את בית ספרו של קראטס ועבר ללמוד אצל הפילוסוף קסנוקרטס מן האקדמיה האפלטונית, ואצל הפילוסוף סטילפון ממגארה.

ב-301 לפנה"ס ייסד זנון את בית ספרו באתונה. הוא היה רגיל לשוחח עם תלמידיו כשהוא מתהלך מתחת לאכסדרת עמודים (סטואה ביוונית), ומכאן השם "סטואית" שדבק באסכולה שלו. זנון קיבל לבית ספרו עניים ועשירים כאחד, אולם הוא הערים קשיים על קבלתם של צעירים, בחושבו כי רק מבוגרים מסוגלים להבין פילוסופיה. אנטיגונוס השני, מלך מקדוניה, השתתף בשיעוריו של זנון כאשר הזדמן לאתונה, הפך לידידו ולמעריצו של זנון, ביקש את עצתו והזמין אותו להתגורר בארמונו בעיר פלה שבמקדוניה. זנון הודה לאנטיגונוס על הצעתו הנדיבה אך נשאר באתונה ושלח למקדוניה אחד מתלמידיו. הוא לימד בסטואה שנים רבות וחי חיי צניעות בהתאם לתורתו. בין תלמידיו היו הרילוס מקרתגו, אריסטו מכיוס וקלאנתס שירש אותו כראש בית הספר.

זנון היה מושפע מהרקליטוס ואימץ לעצמו את מושג "האש האלוהית", שבה ראה את נפש האדם, את היקום כולו ואת החוק הנצחי של יצירה, הרס ויצירה מחודשת. הוא ייחס את מקורה של תורה זו לסוקרטס שעליו קרא בספרו של קסנופון "זכרונות". מכל כתביו של זנון לא שרד דבר. ממגוון ציטוטים שנשמרו עולה כי הוא האמין ב"חיים בהתאמה לטבע". זנון חשב שכל האירועים קורים "על פי הטבע" אז ההתאמה שצריך להשיג היא לרצות את מה שקורה. התאמה כזו אמורה גם לייצר שלוות נפש כי היא פותרת את המצוקות הנפשיות. כדוגמה להתאמה כזו מסופר על זנון שכשהבין שהוא הולך למות הוא רצה את זה.

==קישורים חיצוניים==

* 
* [https://web.archive.org/web/20080107034842/http://www.sensiblemarks.info/zeno.html Zeno of Citium] by Robin Turner in [https://web.archive.org/web/20080106081956/http://www.sensiblemarks.info/ Sensible Marks of Ideas]
* [https://web.archive.org/web/20090628102922/http://www.pantheism.net/paul/zeno.htm Zeno of Cittium – founder of Stoicism] by Paul Harrison.
* [https://www.historyoflogic.com/biblio/stoic-logicians-biblio.htm Selected Bibliography on the Early Stoic Logicians: Zeno, Cleanthes, Chrysippus]
* 
==הערות שוליים==

זנון מקיטיון
קטגוריה:פיניקים
קטגוריה:אישים שחיו במאה ה-3 לפנה"ס
קטגוריה:אישים שחיו במאה ה-4 לפנה"ס
קטגוריה:סטואיזם
שמות אסורים

שמות אסורים (בסינית 避諱) היה איסור (טאבו) לומר או לכתוב שמות (במיוחד תווים) של קיסרים ואבות קדמונים בסין.

==סוגי האיסורים==
*איסור ממלכתי על שימוש בשמות (国讳; 國諱) היה איסור על שימוש בשמו של הקיסר או אבותיו. לדוגמה בזמן שושלת צ'ין (221 לפנה"ס – 207 לפנה"ס) אסור היה להשתמש בשם ג'נג (政) שהיה שמו הפרטי של הקיסר המכונה צ'ין שה-חואנג (כינוי שאותו נהוג לתרגם כ"הקיסר הראשון"), ושמו של החודש הראשון בשנה "גֶ'נג יוֵ'ה" (正月 – החודש הזקוף) הוחלף ב"דוּאן יוֵ'ה" (端月 – החודש הנכון). בדרך כלל נמנעו משימוש בשמות של אבות קדמונים עד שבעה דורות אחורה.
*שמות אסורים בתוך הקלאן (家讳; 家諱) - נאסר על אדם השימוש בשמות של אבותיו הקדמונים.
*איסור על שימוש בשמות קדושים (聖人諱) – נאסר להשתמש בשמות של אנשים מכובדים. לדוגמה בזמן שושלת ג'ין (1115–1234) היה איסור על שימוש בשמו של קונפוציוס.

במסמכים ובמכתבים דיפלומטיים שנשלחו בין חמולות הייתה הקפדה להימנע מהשמות האסורים הנהוגים בכל הקלאן.

בשנת 1777 כתב וּאנְג שִׁי-הוֹאוּ (王錫侯) על ספרו את שמו של הקיסר החמישי של שושלת צ'ינג, הקיסר צ'יינלונג (שלט בין השנים 1735 – 1796), ועקב כך הוצא להורג יחד עם קרוביו.

==שיטות להימנע משימוש בתווים==
דוגמה להשמטת משיכת קולמוס אחרונה בשמו של הקיסר [[קאנגשי]]
היו שלוש דרכים להימנע בשימוש בתו אסור.
*שינוי התו לתו אחר שנשמע דומה או זהה.
*השארת מקום ריק במקום התו.
*השמטת משיכת הקולמוס מהתו, במיוחד משיכת הקולמוס האחרונה.

==כיום==
על אף שלא מקפידים על איסורים אלה כיום באדיקות, עדיין נוהגים אנשים רבים מלהימנע מלתת לילדיהם שם דומה או בעל צליל דומה לשם של אחד מאבותיהם. דבר זה מסביר מדוע אפילו תושבי סין המודרנית מתייחסים לפנייה אל מבוגרים בשמם הפרטי כאל חוסר נימוס, ומדוע נדיר למצוא סיני עם הסיומת "הבן" או "השלישי" בשמו.

==קישורים חיצוניים==

קטגוריה:סין: תרבות
אסורים
ראג'ה יוגה

רָאגַ'ה יוֹגַה (מסנסקריט: राजयोग, rājayoga, מילולית "היוגה המלכותית") היא יוגה שעוסקת בשליטה בהכרה. כיוון שהראג'ה יוגה עוסקת בשליטה בהכרה היא אחד מהשבילים היוגים המרכזיים. ראג'ה יוגה כוללת טכניקות של תרגילי ריכוז ומדיטציה כדי להגיע לחוויה של האמת ולהגיע בסופו של דבר לשחרור, המתואר בהגות ההינדית כמוקשה (moksha). היוגים ממשילים את החומר של ההכרה לאגם, הגלים על פני האגם מתוארים כגלי המחשבות. הקרקעית של האגם היא הנשמה שאותה מנסה לחוות היוגי. כמו שכדי לראות את הקרקעית גלי האגם צריכים לשקוט כך גם היוגי מתאמן להשקיט את גלי המחשבה כדי לחוות את הנשמה. הנשמה מתוארת כ-"סאט צ'יט אננדה", "קיום מוחלט, נועם מוחלט, ידע מוחלט", והיא תמצית האושר אותו מחפש האדם (ראג'ה יוגה, סוואמי ויווקננדה). 
הראג'ה יוגה מתארת את התהליכים הפנימיים המתרחשים בהכרה של האדם. תרגול סדיר בראג'ה יוגה אמור להקנות למתרגל ריכוז גבוה ושקט נפשי. הכתב העתיק שמתאר את שלבי התרגול בראג'ה יוגה הוא הסוטרות של פטנג'לי. כתב זה ניתן על ידי פאטאנג'אלי מהארישי שחי בערך לפני כ-2000 שנה.

על התלמיד ההולך ברג’ה יוגה לטפס צעד אחר צעד לפי סדר שמונת השלבים שלה: יאמה - הכוללת תרגולים כגון, אי פגיעה, אמיתות, אי גנבה, טהרה מינית ואי חמדנות; ניאמה - כוללת תרגולים כגון, נקיות פנימית וחיצונית, הסתפקות, לימוד פנימי וחיצוני, היכנעות. שני אלה כוללים עבודה על המידות המוסריות. אסאנה - תנוחת הגוף בתרגול, כדי לשלוט בהיבטים הסטטים של הגוף (כגון כאב ותחושות) ולבנות יכולת להתקדם לתרגולים מתקדמים בראג'ה יוגה; פרנאיאמה - שליטה בהיבט הדינמי של הגוף (נשימה); פראטאיארה - שליטה בחושים כדי לשלוט על ההכרה ולרכוש עוצמה; דהארנה - ריכוז; דאיהאנה - מדיטציה; סמדהי - מצב של תודעת-על שבו מגיעים לשחרור ולחוויית אחדות. 

המדיטציה, שהתפשטה מאוד במערב, היא האיבר השביעי של הראג'ה יוגה. על פי הבנה זו, כאשר האדם משקיט את גלי המחשבה שלו הוא יכול לראות ולחקור את עולמו הפנימי. פטנג'לי כותב בסוטרה השנייה שלו שיוגה היא הפסקת כל גלי ההכרה. בסוטרה השלישית הוא כותב: "בזמן הזה (כשגלי המחשבה דוממים), נח המתבונן בטבעו האמיתי" (דיווננדה, 1998, עמ’ 147).

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:מדיטציה
קטגוריה:הינדואיזם
קטגוריה:יוגה
LyX

LyX הוא מעבד מסמכים גרפי.

הרעיון הבסיסי של LyX הוא שאין צורך לטפל בעיצוב. ישנה רשימה של עיצובים קיימים וניתן לבחור מתוכה את אופי הטקסט (כותרת ראשית, כותרת משנית, הערת שוליים וכו'). כך, התוצאה הסופית אמורה להיות עקבית ובעלת מראה מקצועי. בנוסף, מאפשר LyX כתיבה נוחה של משוואות מתמטיות, ולכן, נפוץ בקרב קהילת האקדמאים העוסקים במדעים מדויקים.

LyX משתמש ב־LaTeX כמנגנון עיבוד הטקסט. LaTeX היא תוכנה ותיקה בעלת יכולות נרחבות, שבעזרתה ניתן להפיק מ־LyX קובצי PostScript ,PDF ו־HTML. LyX יכול לייצא גם פורמטי DocBook ו־LinuxDoc.

LyX דורש מהמשתמש לימוד ארוך ("עקומת למידה איטית") ביחס למעבד תמלילים WYSIWYG דוגמת וורד, אך מפיק בדרך כלל תוצאות איכותיות יותר, ומאפשר עבודה מהירה יותר למשתמש המיומן.

== קישורים חיצוניים ==

* 
* [http://www.lyx.org/ דף הבית של פרויקט Lyx]
* [http://hebrew.lyx.googlepages.com/home דף הבית של LyX בעברית]
* [http://wiki.lyx.org/ אתר הוויקי של הפרויקט]
* [http://www.latex-project.org/ דף הבית של פרויקט LaTeX]
* [http://www.maths.tcd.ie/~dwilkins/LaTeXPrimer/ מדריך ל־LaTeX]
* [http://wiki.lyx.org/Windows/Hebrew תמיכה בעברית ל־LyX]

קטגוריה:תוכנה חופשית
קטגוריה:מעבדי תמלילים
קטגוריה:תוכנות שהושקו ב-1995
קטגוריה:תוכנה חוצת פלטפורמות
גוסטב קירכהוף

גוסטב רוברט קירכהוף (בגרמנית: Gustav Robert Kirchhoff; 12 במרץ 1824 – 17 באוקטובר 1887) היה פיזיקאי גרמני שתרם רבות להבנת המוליכות החשמלית, המעגל החשמלי (חוקי קירכהוף) והאנליזה הספקטרוגרפית.

קירכהוף נולד בקניגסברג שבפרוסיה, לפרידריך, שהיה עורך דין, וליוהנה הנרייטה ויטקה. בגיל 18 התחיל את לימודיו באוניברסיטת קניגסברג. הוא הושפע מאוד מהפיזיקאי פרנץ ניומן ולמד, בין השאר, אצל המתמטיקאי קרל פרידריך גאוס. את הדוקטורט, בהנחייתו של לודוויג אוטו הסה, סיים בשנת 1847, ואז עבר לכהן כמרצה באוניברסיטת הומבולדט בברלין. לאחר שלוש שנים, בשנת 1850 קיבל משרת פרופסור בברסלאו (ורוצלב של ימינו). בהיותו בברסלאו פגש את רוברט בונזן, שהיה פרופסור לכימיה ויחדיו עסקו בספקטרוסקופיה. בשנת 1852 עבר בונזן לאוניברסיטת היידלברג והוא דאג כי גם לקירכהוף תמצא שם משרה, כדי שיוכלו להמשיך בעבודתם המשותפת.

קירכהוף ובונזן עסקו בתצפיות ספקטרוסקופיות של גופים חמים ושל השמש ויחדיו גילו את הצסיום במים מינרליים ואת הרובידיום במינרל לפידוליט. בשנת 1862 קיבל קירכהוף את מדליית רמפורד על עבודתו הספקטרוסקופית. ב-1875, קיבל משרה בפיזיקה תאורטית באוניברסיטת ברלין. בשנת 1877 היה לזוכה הראשון (יחד עם רוברט בונזן) במדליית דייווי מטעם החברה המלכותית בלונדון.

בשנת 1856 נשא לאשה את קלרה ריכלוט, בתו של פרופסור פרידריך ריכלוט, שהיה מורהו למתמטיקה.

==עבודתו המדעית==
עוד בשנת 1845, בהיותו תלמיד, ניסח את עקרונותיו בדבר התנהגות הזרמים החשמליים במעגל, הידועים כחוקי קירכהוף. בשנת 1857 גילה כי מהירות השידור על קווי הטלגרף שווה למהירות האור. בשנת 1859 הציע את חוק קירכהוף לקרינה תרמית הקובע שוויון בין נצילות הקליטה ונצילות הפליטה של קרינה מגוף חם. בשנת 1861 הוכיח את החוק על סמך שיקולי שיווי משקל תרמודינמי.

על שמו נקרא גם משפט קירכהוף בתורת הגרפים.

===חוקי קירכהוף בספקטרוסקופיה===
# גוף מוצק חם פולט קרינה בספקטרום רציף.
# גז חם פולט אור באורכי גל בדידים, בהתאם לרמות האנרגיה של האטומים בגז.
# גוף מוצק חם המוקף בגז בטמפרטורה נמוכה מהמוצק, פולט אור בספקטרום כמעט רציף עם פסים שחורים באורכי גל, בהתאם לרמות האנרגיה של האטומים של הגז.

==קישורים חיצוניים==

* [https://web.archive.org/web/20041012020323/http://chem.ch.huji.ac.il/~eugeniik/history/kirchhoff.htm תולדות חייו של קירכהוף], באתר האוניברסיטה העברית
* 
* 

קטגוריה:מגלי יסודות כימיים
קטגוריה:פיזיקאים גרמנים
קטגוריה:סגל אוניברסיטת היידלברג
קטגוריה:סגל אוניברסיטת הומבולדט של ברלין
קטגוריה:סגל אוניברסיטת ורוצלב
קטגוריה:זוכי מדליית דייווי
קטגוריה:זוכי מדליית רמפורד
קטגוריה:חברי האקדמיה למדעים ולאמנויות של גטינגן
קטגוריה:גרמנים שנולדו ב-1824
קטגוריה:גרמנים שנפטרו ב-1887
מטהר אוויר

מכשיר לטיהור החדר מאבק ועשן
מטהר אוויר הוא מוצר המפחית ריח רע או זיהום האוויר בחלל סגור או באוויר הנשאף.

==שיטות==
* ספיגה: ניתן לספוג ריחות כך שהם לא יורגשו. לשם כך משתמשים בחומרים כגון פחם פעיל (משמש גם במקרים של הרעלות על ידי הזרמתו לקיבה) או סיליקה ג'ל.
* חיטוי: ריחות שנגרמים מפעילות בקטריאלית ניתן לנטרל על ידי חומרי חיטוי כמו מי חמצן, כלור או היפוכלורידים, או באמצעות אוזון.
* סינון: ניתן לסנן ריחות, אבק וזיהום על ידי הזרמת האוויר דרך מסנן פחם פעיל ומסנן לפי תקן HEPA.

==סוגי מטהרי אוויר==
מטהרי אוויר יכולים לבוא בצורת מגוון מוצרים:
* מכשירי טיהור אוויר – מכשירים המכילים מפוח וכן מסנן, על פי רוב מסנן HEPA , ותפקידם להזרים את האוויר דרך המסנן על מנת לסנן את האוויר הנמצא בחדר. מכשירים אלו משמשים למשל בבתי חולים, אשר צריכים סביבה סטרילית ונטולת חיידקים.
* מסכות סינון אוויר – מסכות המכילות מסנן פחמי וכן מסנן HEPA , ותפקידן לאפשר שהייה בטיחותית באזורים מזוהמים, למשל לצוות רפואי.
* צמחים מסנני אוויר – צמחים שפולטים חמצן בכמות גדולה.
* נורות אולטרה סגול – נורות הפולטות קרינה אולטרה סגולה באורכי גל קצרים של UV-C על מנת להרוג נגיפים וחיידקים. נמצאות בשימוש בבתי חולים.

==ראו גם==
*מסכת סינון אוויר
*מבשם אוויר

==קישורים חיצוניים==

קטגוריה:אביזרי בית השימוש
קטגוריה:בשמים
קטגוריה:מוצרי ניקיון
קטגוריה:ריח
קטגוריה:מכשירי חשמל
RS-232

כבל להעברת תקשורת בפרוטוקול RS-232
RS-232 (בעבר EIA-232 ולפני כן EIA RS-232, כאשר RS הם ראשי תיבות של Recommended Standard, דהיינו "תקן מומלץ") הוא תקן תקשורת להעברה טורית של מידע בינארי בין מכשיר המשמש כמקור המידע (Data Terminal Equipment ,DTE) ומכשיר המשמש כקולט המידע (Data Circuit Equipment, DCE). 

הגרסה הנוכחית שלו (הוחלה בשנת 1999) היא TIA-232-F. 

התקן הופץ על ידי EIA, נפוץ בחיבורים הטוריים של המחשב. 

ממשק RS232C של EIA מיועד לחבר ציוד קצה למודם, לקצבים של מודם ביתי, כולל מחבר של 25 פין. מיועד לתקשורת של עד 15 מ' בין DTE לבין DCE, תקן זהה הוא V.24 של CCITT

ממשק זה מוכר למשתמשי מחשבי שולחן מראשית הופעתם בשוק לפני 30 שנה ויותר, כנקודת החיבור של המחשב עם המסך. עם הזמן תפס את מקומו של ממשק ותיק ומוכר זה, ממשק נטול-פינים המוכר בצירוף HDMI

== ראו גם ==
* COM (ממשק חומרה)
==קישורים חיצוניים==

קטגוריה:טכנולוגיה תקשורתית
קטגוריה:תקנים בתקשורת מחשבים
NSU

NSU הייתה חברה גרמנית לייצור אופניים, אופנועים וכלי רכב ממונעים מסוגים שונים.

==היסטוריה==
החברה נוסדה בשנת 1886 כיצרנית אופניים והמשיכה לייצור אופנועים משנת 1900 ואילך. חברה גרמנית זו החלה בייצור מכוניות בשנת 1906 ובהמשך דרכה ייצרה מגוון סוגי כלי רכב ממונעים עד ייצור הדגם האחרון והמפורסם, ה-Ro80, אשר היווה מרכיב משמעותי בנפילתה וסגירת מפעליה בשנת 1977. 

המכוניות יוצרו בנקרסולם, עיר קטנה יחסית מצפון לשטוטגרט בגרמניה. עסקי הקונצרן היו מתונים יחסית עד שנות ה-30 של המאה ה-20. התרחבות למפעל גדול יותר הייתה משגה אשר כמעט הביא לנפילת NSU. עקב כך, המפעל החדש נמכר ליצרנית המכוניות האיטלקית פיאט, ו-NSU המשיכה בייצור כלי הרכב במפעלה המקורי.

לאחר שהחברה קצרה מעט מפירות הצמיחה הכלכלית בשנת 1930, הופסק ייצור המכוניות בשנת 1931 וייצור האופנועים המשיך בקצב איטי. עם זאת, בשנת 1955 דורגה NSU כיצרנית האופנועים הגדולה בעולם. היא אף זכתה באליפות היצרנים של מרוצי אופנועי גרנד פרי בקטגוריית ה-250 ו-125 סמ"ק ב-1953 ו-1954.

המכוניות הראשונות לאחר מלחמת העולם השנייה רק משנת 1957, ואלו, כמו רכבי NSU אשר יוצרו לפני המלחמה, היו כלי רכב קטנים המצוידים במנועים חלשים כדי להוזיל את מחיר השוק וצריכת הדלק. כלי הרכב של החברה משנות ה-60 התאפיינו במבנה קצר ורחב יחסית, בהשפעת דגם הקורבייר של חברת שברולט. כלי הרכב היו בעלי מנועים הממוקמים באחורי הרכב ומקוררי אוויר. 

ההשראה שהובילה לפיתוחם של דגמים חדשים נבעה מיצירת הקשר בין NSU לבין המהנדס פליקס ונקל, שהביא לפיתוחו של מנוע רוטארי חדש המכונה כיום מנוע ונקל. גם אז הצליחה חברת NSU לייצר רק שני דגמים אשר צוידו במנועי ונקל, הספיידר ונקל וה-Ro80, לפני שנקלעה שוב לקשיים ונמכרה בסופו של דבר לחברת פולקסווגן הגרמנית בשנת 1969. פולקסווגן החליטה למזג את NSU עם חברה אחרת שרכשה בשם 'אוטו יוניון' ולבסוף למכור את המכוניות תחת מותג של אחד מתתי החברות של 'אוטו יוניון' ששמו היה אאודי. מפעל נקרסולם המקורי של NSU משמש כיום את אאודי בייצור מכוניות היוקרה שלה.

בישראל NSU

==דגמים==
* N.S.U פרינץ 1, פרינץ 2, פרינץ 3, (NSU Prinz I, II & III)
* N.S.U פרינץ 4
* N.S.U פרינץ 1000
* N.S.U פרינץ ספורט
* NSU ספיידר
* NSU Ro 80
* NSU P10
*N.S.U 1200C
*N.S.U 1200tt

===טוס טוס===
* NSU Quickly

== ראו גם ==

* [https://web.archive.org/web/20130930151445/http://www.vignale-gamine.com/apps/forums/topics/show/6653841-vignale-gamine-and-nsu-sport-sprinz תמונות של NSU ספורט פרינץ בישראל]
[https://web.archive.org/web/20170315082748/http://www.nsuprinz.com/ אתר עם כל הפרטים הטכניים אודות דגמי ה-NSU]

*
קטגוריה:יצרני רכב גרמניים
קטגוריה:יצרני אופנועים
מנוע פריסת תצוגה

מנוע פריסת תצוגה (באנגלית: layout engine, rendering engine), הוא רכיב תוכנה המפענח תוכן בשפת תגיות (כדוגמת HTML, XML, תמונות וכדומה) ומידע על פורמט ההצגה הרצוי (כמו CSS, XSL וכדומה) ומוציא כפלט מידע מעוצב שלרוב מוצג על הצג או מודפס. 

בעבר היווה מנוע פריסת התצוגה חלק בלתי נפרד מהדפדפן, אולם עם התפתחות הקוד הפתוח ויישומים נוספים שהציגו תוכן בשפת תגיות, כגון תוכנות דואר אלקטרוני, הופרד מנוע הפריסה מהדפדפן והוא משרת מספר יישומים. דוגמאות למנועי פריסת תצוגה נפוצים הם:
* Gecko שבו נעשה שימוש בתוכנות של קרן מוזילה (פיירפוקס, Thunderbird ו-Seamonkey) ובעבר גם בגרסאות המאוחרות של דפדפן נטסקייפ.
* WebKit פותח במקור על ידי KDE עבור אפל, משמש את הדפדפנים ספארי, דפדפן האנדרואיד ודפדפן פיירפוקס בגרסת ה-iOS.
** Blink מבוסס על WebKit ונעשה בו שימוש בדפדפן גוגל כרום, כרומיום, אופרה ועוד.
* Trident המשולב בין היתר במוצרים שונים של מיקרוסופט (אינטרנט אקספלורר, דפדפן אוונט ,Outlook Express).
** EdgeHTML מבוסס על Trident ופותח עבור דפדפן מיקרוסופט אדג'.
* Presto כבר לא נמצא בשימוש כיום, שימש בעבר את דפדפן אופרה.
* KHTML תקן ישן יחסית, שנמצא בין היתר ב-Konqueror, שימש בעבר את הדפדפנים ספארי וגוגל כרום.

==ראו גם==
*WYSIWYG
==הערות שוליים==

קטגוריה:דפדפנים
תובל (דמות מקראית)

תֻבָל, הוא דמות מקראית הנזכרת בספר בראשית כבנו החמישי מתוך שבעה של יפת בן נח.

שמו של תובל מופיע בלוח העמים שבספר בראשית:

== זיהוי מדעי ==
מקובל בקרב היסטוריונים כיום לזהות את תובל המקראי עם ממלכת תובל הקדומה, ששכנה בהרי הטאורוס ומול הטאורוס במזרח קיליקיה ודרום קפדוקיה.<ref></ref>

==זיהויים מסורתיים==

בספר יחזקאל () מוזכר תובל לצד גוג ומשך. לדברי יוסף בן מתתיהו, 'תובל' הוא אבי העם האיברי, ששכן באזור שבו נמצאת היום גאורגיה. ייתכן שמקור שמה של העיר טובולסק הוא למעשה-'תובל'. בהקשר האזורי, נזכר גם קשר בספרות העמים בין גומר בן יפת לעם הקימרי.

מנגד, הירונימוס, איזידורוס מסביליה ונניוס טענו כי תובל הוא אביהם של האיטלקים והספרדים אשר בדומה נקראו גם הם בעבר עמים איברים.

נדרש באגדה קטלונית קדומה, כי תובל נדד עם משפחתו מנמל יפו, והגיע לנהר פרנקולי שבספרד, בשנת 2157 לפנה"ס. שם הקים תובל עיר על שם בנו, טרחו (היא טרגונה של ימינו). לאחר מכן המשיך לאברו שם הקים מספר יישובים נוספים וביניהם אמפוסטה. לפי האגדה תובל שלט באזור במשך 155 שנים. הוא מת בעת הכנות ליציאה למאורטניה. בנו, איבר היה יורשו. 

מסורות נוספות טוענות כי תובל הקים את רוונה באיטליה, סטובל בפורטוגל, טולדו, ועוד ערים בספרד. המקור המוקדם ביותר למסורות אלו הוא ככל הנראה ספר שפורסם על ידי הנזיר הדומיניקני אניו דה ויטרבו בשנת 1498. כיום נחשבת היצירה לזיוף. 

חוקרים אירופאים רבים מקשרים בין הבסקים לבין תובל. ביניהם פוזה מהמאה ה-16 ואגוסטי קסחו מהמאה ה-19.

האיברים הקווקזים היו אבות גאורגיה המודרנית. חוקרים גאורגים טוענים גם כיום כי הם צאצאיהם של תובל, תוגרמה ומשך.

==קישורים חיצוניים==
* [http://latter-rain.com/ot/gene.htm הגנאלוגיה של התנ"ך]

==הערות שוליים==

קטגוריה:בני יפת
טורפקס

טורפקס (Torpex) הוא חומר נפץ משני, חזק ב-50 אחוז יותר מאשר TNT באותו המשקל. טורפקס מורכב מ-42% RDX, מ-40% TNT ו-18% אלומיניום.
כמו ה-RDX גם הטורפקס פותח בבריטניה ב-Waltham Abbey Royal Gunpowder Factory.

טורפקס הוא קיצור ל"טורפדו אקספלוסיב" מכיוון שהוא פותח במקור כחומר נפץ לטורפדו. הטורפקס יעיל במיוחד בפיצוצים בתוך גוף מים, כיוון שהאלומיניום שבו מאריך את גל ההדף של הפיצוץ, ומגדיל את כוח ההרס של הפצצה.

במקור, פותח הטורפקס כדי להתגבר על הרגישות הרבה לזעזועים של ה-RDX, שהפכה אותו ללא בטוח לשימוש.

==פיתוח==
טורפקס פותח במפעל רויאל אבק שרפה, מנזר וות'אם בבריטניה כאלטרנטיבה צבאית חזקה יותר ל- TNT. RDX פותחה בשנת 1899. אף שיציבה מאוד ומשמשת כנקודת התייחסות שלפיה נשפטים הרגישות של חומרי נפץ אחרים, היא הייתה יקרה מדי עבור רוב היישומים הצבאיים ושמורה לשימוש במוצרים החשובים ביותר, כמו טורפדו. אבקת אלומיניום נוספה לתערובת כדי להעצים עוד יותר את האפקט. אף על פי שגם ל- RDX וגם ל- TNT יש מאזן חמצן שלילי, רכיב האלומיניום המחומם העל נוטה לתרום בעיקר על ידי הארכת זמן ההתרחבות של גזי המוצר הנפיץ. שעוות דבורים התווספה גם כחומר פלגתי, כדי להפחית את הרגישות להלם ולהשפעה. מאוחר יותר הוחלפה שעוות דבורים בשעווה של פרפין, ונוספה סידן כלוריד כבולם לחות להפחתת ייצור גז מימן תחת לחות גבוהה.
==ראו גם==
*חומר נפץ

קטגוריה:ערכים שבהם תבנית בריטניקה אינה מתאימה
קטגוריה:חומרי נפץ
קטגוריה:הממלכה המאוחדת: המצאות
המאה ה-39 לפנה"ס

המאה ה-39 לפנה"ס היא התקופה שהחלה בשנת 3900 לפני הספירה והסתיימה בשנת 3801 לפני הספירה. זוהי המאה ה-39 לפני תחילת הספירה הנוצרית.

== אירועים בולטים בעולם ==
דרך סוויט טאק שבסאמרסט
* 3807 לפנה"ס - במחוז סאמרסט שבאנגליה נבנית דרך מוגבהת, שהיא אחת הדרכים העתיקות ביותר שנתגלו והדרך נתמכת עצים העתיקה ביותר בצפון אירופה. התיארוך המדויק בוצע על סמך תיארוך באמצעות טבעות עצים.
* הבצורת של המאה ה-39 לפנה"ס - המדבור האינטנסיבי ביותר בתקופת ההולוקן. הבצורת גרמה להגירה עולמית לעמקי נהר הנילוס, מה שהוביל בסופו של דבר להיווצרות של הציוויליזציות המורכבות והמאורגנות הראשונות באלף הרביעי לפני הספירה.

==קישורים חיצוניים==

-
39
המאה ה-40 לפנה"ס

המאה ה-40 לפנה"ס היא התקופה שהחלה בשנת 4000 לפני הספירה והסתיימה בשנת 3901 לפני הספירה. זוהי המאה ה-40 לפני תחילת הספירה הנוצרית.

== אירועים בולטים בעולם ==
* הופעת התרבות העירונית במסופוטמיה ואזור הסהר הפורה
* ביות הסוס בערבות של אוקראינה של היום.
* החל השימוש במחרשה
* בהתאם לממצאים שהתגלו בשרידי כלי חרס בארמניה, הכלים נוצלו לעיבוד ענבים. 
* תחילת תקופת ארך בשומר.
* תחילת התיישבות בעיר אור בשומר.

==קישורים חיצוניים==

-
40
באבאי בן לוטף

באבאי בן לוטף היה משורר וכרוניקאי יהודי פרסי. 

==קורות חיים==
בן לוטף חי בתחילת המאה ה-17 בעיר כאשאן. נכדו היה באבאי בן פרהאד, שהיה אף הוא משורר גדול.

בדומה לרבים מהמשוררים היהודים בפרס, ואף נכדו, הוא הרבה לתאר בשיריו את רדיפות הדת מהם סבלו יהודי פרס. אחד מספריו המפורסמים הוא ספר השירה "כתאב אנוסי" המכיל 80 פרקים, מתאר את רדיפות הדת בזמן עבאס שאה הראשון ובזמן נכדו עבאס שאה השני. הספר מכיל 80 פרקים, ומהווה את הכרוניקה הידועה הראשונה בפרסית יהודית.

==לקריאה נוספת==
*
*. 
<div class="mw-content-ltr">
*Moreen, Vera Basch, Iranian Jewry’s Hour of Peril and Heroism: A Study of Bābāī Ibn Luṭf’s Chronicle (1617–1662) (New York and Jerusalem: American Academy for Jewish Research, 1987).
*Moreen, Vera Basch, The Kitab-i Anusi of Babai ibn Lutf (Seventeenth Century) and the Kitab-i Sar Guzasht of Babai ibn Farhad (Eighteenth Century): A Comparison of Two Judaeo-Persian Chronicles, in Intellectual Studies on Islam, ed. Michel M. Mazzaoui and Vera B. Moreen (Salt Lake City: University of Utah Press, 1990).
</div>

קטגוריה:משוררים יהודים פרסים
באבאי בן פרהאד

באבאי בן פרהאד היה משורר פרסי יהודי בן המאה ה-18, ונכדו של באבאי בן לוטף. אחד מחיבוריו המפורסמים הוא חיבור בחרוזים בשם "ספר מאורעות כאשאן" המתאר את רדיפות הדת בפעם השנייה בכאשאן, פרס. בחלק העיקרי של חיבורו הוא מתאר את רדיפות היהודים על ידי תאהמספ-כאן כאשר פרצה מלחמה בינו ובין שאה אשרף בשנת ת"ץ (1729-30). כאשר תאהמספ-כאן ניצח במלחמתו, הוא הרשה ליהודי פרס לקיים את מצוות דתם.

== לקריאה נוספת ==
* תולדות יהודי פרס ומשורריהם, ירושלים: ר' מס, 1966, עמ' 94–110.
* .
<div class="mw-content-ltr">
* Moreen, Vera Basch. Iranian Jewry During the Afghan Invasion: The “Kitāb-i Sar-Guzasht-i Kāshān” of Bābāī b. Farhād (Stuttgart: Franz Steiner Verlag, 1990).
* [http://www.iranicaonline.org/articles/babai-ben-farhad BĀBĀʾĪ BEN FARHĀD], Encyclopædia Iranica
* [http://www.jewishvirtuallibrary.org/jsource/judaica/ejud_0002_0003_0_01795.html BABAI BEN FARHAD], Jewish Virtual Library
</div>

קטגוריה:משוררים יהודים פרסים
שאה סולימאן

טקס הכתרתו השני של שאה סולימאן במרץ 1668; ציור בספרו של הנוסע הצרפתי [[ז'אן שארדן שנכח בטקסים]]
טקס ה[[הכתרה הראשון של שאה סולימאן באוקטובר 1666]]
סולימאן הראשון (1648–1694; מלך בשנים 1666–1694) היה המלך השמיני של האימפריה הספווית.

== חייו ==
שמו המקורי היה סאם מירזא, ובעלותו לשלטון קיבל את התואר המלכותי שאה ספי השני. בהכתרתו השנייה נקרא בשם סולימאן הראשון. בנו הבכור של עבאס שאה השני. את ילדותו ושנות בחרותו העביר בהרמון תחת השגחתו של סריס בשם אקא נזיר. שפתו הראשונה הייתה כנראה אזרית, ומידת שליטתו בפרסית אינה ידועה.
לאחר מותו של אביו עבאס שאה השני, בטרם הכריז על יורש, הוכתר סאם מירזא כמלך, וקיבל את התואר "שאה ספי השני". ההכתרה נעשתה בניגוד לדעתם של רוב היועצים והסריסים, שהעדיפו את אחיו הצעיר המזה מירזא, שהיה אז בן שבע בלבד ולכן נוח יותר לתמרון.

==שנות שלטונו==
שנת שלטונו הראשונה (1.10.1666–20.3.1667) נחשבה לכישלון. שורה של אסונות טבע, בשילוב עם פשיטות ותקיפות באזור הים הכספי מצד הקוזאקים בהנהגת סטפן ראזין, הביאו את האסטרולוגים המלכותיים למסקנה כי הכתרתו נערכה בעיתוי שגוי. 
ב-20.3.1667 נערך טקס הכתרה מחדש, ובו קיבל את השם סולימאן הראשון, כאִזכור לשלמה המלך. 

סולימאן הקטין את צבא הממלכה ואת המנגנון הפקידותי שלה, במטרה לצמצם את הוצאות המדינה, אך צעדים אלה הביאו להחלשת כוחו בשלטון. את היועצים המלכותיים הוא החליף במועצה פרטית שהורכבה מסריסי הארמון, ובהשפעתם מונה לשלטון בנו הבכור, סולטאן חוסיין.

==קישורים חיצוניים==

==הערות שוליים==

קטגוריה:האימפריה הספווית
קטגוריה:מוסלמים שיעים
קטגוריה:מלכי פרס
קטגוריה:ילידי 1647
קטגוריה:נפטרים ב-1694
69–60 לפנה"ס

שימו לב: ערך זה מכיל אירועים מן השנים 69–60 לפנה"ס

==אירועים בולטים בעולם==
* 67 לפנה"ס – מתה שלומציון המלכה
* 65 לפנה"ס – סיום מלחמת מיתרידטס השלישית.
* 63 לפנה"ס – כיבוש ארץ ישראל בידי האימפריה הרומית.
* 63 לפנה"ס – הורקנוס השני נהיה ל"אתנרך" ("נשיא העם", תואר הפחות מן התואר "מלך"), ואנטיפטרוס האדומי נהיה לאפוטרופוס על יהודה.
* 61 לפנה"ס – פומפיוס שב לרומא ועורך מצעד ניצחון.

==נולדו==
* 8 בדצמבר 65 לפנה"ס – הורטיוס, משורר רומי מפורסם (נפטר ב-8 לפנה"ס).
* 23 בספטמבר 63 לפנה"ס – אוגוסטוס קיסר, קיסר רומי (נפטר ב-14).
* 63 לפנה"ס – מרקוס ויפסניוס אגריפה, איש צבא ומדינאי רומי.
* 63 לפנה"ס – סטראבו, גאוגרף, היסטוריון ופילוסוף יווני.

==נפטרו==
* 63 לפנה"ס – מיתרידטס השישי, מלך פונטוס.

==קישורים חיצוניים==

*
07
39–30 לפנה"ס

שימו לב: ערך זה מכיל אירועים מן השנים 39–30 לפנה"ס

==אירועים בולטים בעולם==
* 37 לפנה"ס – הורדוס תופס את השלטון ביהודה בעזרתם של הרומאים ומתתיהו אנטיגונוס השני מוצא להורג.
* 36 לפנה"ס – אריסטובולוס השלישי ממונה לכהן גדול
* 35 לפנה"ס – אריסטובולוס השלישי מומת על ידי עבדי הורדוס שמטביעים אותו בבריכה שבחווילה של הורדוס
* 31 לפנה"ס – אוגוסטוס מנצח את מרקוס אנטוניוס בקרב אקטיום
* 31 לפנה"ס – רעידת אדמה חזקה בארץ ישראל
* 1 באוגוסט 30 לפנה"ס מרקוס אנטוניוס מתאבד, ולאחריו ב-12 באוגוסט 30 לפנה"ס מתאבדת קלאופטרה בת זוגו.

<gallery widths="180px" heights="120px" perrow="3">
File:Castro Battle of Actium.jpg|קרב אקטיום
File:Death of Cleopatra by Rixens.jpg|12 באוגוסט 30 לפנה"ס: קלאופטרה מתאבדת.
</gallery>

==נולדו==
* 39 לפנה"ס – יוליה אוגוסטי פיליאה, אשתו של הקיסר טיבריוס.
* 36 לפנה"ס – תלמי פילדלפוס (בנה של קלאופטרה)
* 36 לפנה"ס – אנטוניה הצעירה, אמו של הקיסר קלאודיוס.
* 31 לפנה"ס – אריסטובולוס, בנו של הורדוס.

==נפטרו==
* 35 לפנה"ס – אריסטובולוס השלישי
* 31 לפנה"ס – אלכסנדרה החשמונאית השלישית
* 30 לפנה"ס – מרקוס אנטוניוס
* 30 לפנה"ס – קלאופטרה השביעית

==קישורים חיצוניים==

04
קטגוריה:30-39 לפנה"ס